CELEX: 22015D2158
Language: da
Date: 2014-12-12 00:00:00
Title: Det Blandede EØS-Udvalgs afgørelse nr. 291/2014 af 12. december 2014 om ændring af bilag XIII (Transport) til EØS-aftalen [2015/2158]

26.11.2015   
            
            
               DA
            
            
               Den Europæiske Unions Tidende
            
            
               L 311/44
            
         DET BLANDEDE EØS-UDVALGS AFGØRELSE
   Nr. 291/2014
   af 12. december 2014
   om ændring af bilag XIII (Transport) til EØS-aftalen [2015/2158]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (1) skal indarbejdes i EØS-aftalen.
            
         
               (2)
            
            
               Gennemførelsesforordning (EU) nr. 390/2013 ophæver med virkning fra den 1. januar 2015 Kommissionens forordning (EU) nr. 691/2010 (2) og Kommissionens gennemførelsesforordning (EU) nr. 1216/2011 (3), som er indarbejdet i EØS-aftalen, og som derfor skal udgå af denne aftale med virkning fra den 1. januar 2015.
            
         
               (3)
            
            
               Bilag XIII til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I bilag XIII til EØS-aftalen foretages følgende ændringer:
   
               1)
            
            
               Følgende tekst tilføjes i punkt 66wn (Kommissionens forordning (EU) nr. 677/2011):
               », som ændret ved:
               
                           —
                        
                        
                           
                              32013 R 0390: Kommissionens gennemførelsesforordning (EU) nr. 390/2013 af 3. maj 2013 (EUT L 128 af 9.5.2013, s. 1).«
                        
                     
         
               2)
            
            
               Følgende punkt indsættes efter punkt 66xe (Kommissionens gennemførelsesafgørelse 2014/132/EU):
               
                           »66xf
                        
                        
                           
                              32013 R 0390: Kommissionens gennemførelsesforordning (EU) nr. 390/2013 af 3. maj 2013 om oprettelse af en præstationsordning for luftfartstjenester og netfunktioner (EUT L 128 af 9.5.2013, s. 1).
                        
                     Forordningen gælder med henblik på denne aftale med følgende tilpasninger:
               
                           a)
                        
                        
                           For EFTA-staternes vedkommende skal artikel 3, stk. 1, affattes således:
                           »Hvis EFTA-Staternes Stående Udvalg beslutter at udpege et evalueringsorgan til at bistå EFTA-Tilsynsmyndigheden i forbindelse med præstationsordningens gennemførelse, sker en sådan udpegning for et fast tidsrum, som falder sammen med referenceperioderne. Hvis Kommissionen har udpeget et evalueringsorgan, skal EFTA-Staternes Stående Udvalg tilstræbe at udpege det samme organ på lignende vilkår til at udføre de samme opgaver for EFTA-staternes vedkommende.«
                        
                     
                           b)
                        
                        
                           I artikel 14, stk. 1, og artikel 18, stk. 1, tilføjes følgende afsnit:
                           »Hvis vurderingen vedrører præstationsplaner og -mål, som vedrører en eller flere EU-medlemsstater og en eller flere EFTA-stater, skal vurderingen udføres af EFTA-Tilsynsmyndigheden, for så vidt angår EFTA-staterne, og af Kommissionen, for så vidt angår EU-medlemsstaterne. Kommissionen og EFTA-Tilsynsmyndigheden skal i den henseende samarbejde med henblik på at vedtage identiske holdninger under hele den procedure, der er fastlagt i denne artikel.«
                        
                     
                           c)
                        
                        
                           I artikel 15, stk. 1, tilføjes følgende afsnit:
                           »Hvis vurderingen vedrører præstationsplaner og -mål, som vedrører en eller flere EU-medlemsstater og en eller flere EFTA-stater, skal vurderingen udføres af EFTA-Tilsynsmyndigheden, for så vidt angår EFTA-staterne, og af Kommissionen, for så vidt angår EU-medlemsstaterne. Kommissionen og EFTA-Tilsynsmyndigheden skal i den henseende samarbejde med henblik på at vedtage identiske holdninger under hele den procedure, der er fastlagt i denne artikel.«
                        
                     
                           d)
                        
                        
                           I artikel 18, stk. 2, tilføjes følgende afsnit:
                           »Hvis en funktionel luftrumsblok dækker en eller flere EU-medlemsstaters og en eller flere EFTA-staters luftrum, skal EFTA-Tilsynsmyndigheden, for så vidt angår EFTA-staterne, og Kommissionen, for så vidt angår EU-medlemsstater, udføre de opgaver og udøve de beføjelser, der er fastlagt i dette punkt. Kommissionen og EFTA-Tilsynsmyndigheden skal i den henseende samarbejde med henblik på at vedtage identiske holdninger.«
                        
                     
                           e)
                        
                        
                           I artikel 18, stk. 3, tilføjes følgende afsnit:
                           »Hvis netpræstationsplanen vedrører både netadministratoren udpeget af Kommissionen og netadministratoren udpeget af EFTA-Staternes Stående Udvalg, skal Kommissionen og EFTA-Tilsynsmyndigheden samarbejde med henblik på at vedtage identiske holdninger.«
                        
                     
                           f)
                        
                        
                           I artikel 18, stk. 4, tilføjes følgende afsnit:
                           »Hvis præstationsplanerne og præstationsmålene vedrører en eller flere EU-medlemsstater og en eller flere EFTA-stater, samarbejder Kommissionen og EFTA-Tilsynsmyndigheden med henblik på i fællesskab at rapportere om opfyldelsen af præstationsmålene for Udvalget for Det Fælles Luftrum.«
                        
                     
                           g)
                        
                        
                           I artikel 18, stk. 3 og 4, ændres ordet »Kommissionen« til »EFTA-Tilsynsmyndigheden« for EFTA-staternes vedkommende.«
                        
                     
         
               3)
            
            
               Punkt 66xa (Kommissionens forordning (EU) nr. 691/2010) ophæves med virkning fra den 1. januar 2015.
            
         Artikel 2
   Den islandske og den norske udgave af gennemførelsesforordning (EU) nr. 390/2013, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 13. december 2014, forudsat at alle meddelelser er indgivet, jf. EØS-aftalens artikel 103, stk. 1 (4), eller på dagen for ikrafttrædelsen af Det Blandede EØS-Udvalgs afgørelse nr. 135/2014 af 27. juni 2014 (5), hvis denne dato falder senere.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 12. december 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  EUT L 128 af 9.5.2013, s. 1.
   
      (2)  EUT L 201 af 3.8.2010, s. 1.
   
      (3)  EUT L 310 af 25.11.2011, s. 3.
   
      (4)  Ingen forfatningsmæssige krav angivet.
   
      (5)  EUT L 342 af 27.11.2014, s. 42.